11. ฐานะการเงินและผลการดำเนินงาน

11.1 งบการเงิน

11.1.1 สรุปรายงานการสอบบัญชี

สรุปรายงานการตรวจสอบงบการเงินประจำปี 2552

จากรายงานผู้สอบบัญชี คือ นางสาวทิพวัลย์ นานานุวัฒน์ ผู้สอบบัญชีรับอนุญาต เลขทะเบียน 3459
บริษัท สำนักงาน เอินส์ท แอนด์ ยัง จำกัด ซึ่งได้ตรวจสอบงบการเงินของบริษัท สำหรับปี 2552
สิ้นสุด ณ วันที่ 31 ธันวาคม 2552 อันประกอบด้วย งบดุล งบกำไรขาดทุน
งบแสดงการเปลี่ยนแปลงส่วนของผู้ถือหุ้นและงบกระแสเงินสด สำหรับปีสิ้นสุดวันเดียวกันของบริษัท
โดยมีความเห็นว่างบการเงินดังกล่าวของบริษัท แสดงฐานะการเงิน และผลการดำเนินงาน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น ข้าพเจ้าขอให้ข้อสงสัยว่า
ตามที่กล่าวไว้ในหมายเหตุประกอบงบการเงินข้อ 20.4 บริษัทฯ
เคยปรับโครงสร้างหนี้กับบรรษัทบริหารสินทรัพย์ไทย(บสท.) ในปี 2546 โดยมีมูลหนี้จำนวนประมาณ
735 ล้านบาท และการปรับโครงสร้างหนี้ดังกล่าวได้เสร็จสิ้นกระบวนการลงโดยบริษัทฯ
ได้จ่ายเงินสดจำนวน 118 ล้านบาท และตีทรัพย์ (ที่ดิน) มูลค่าประมาณ 105 ล้านบาท
เพื่อชำระหนี้ ซึ่งผลของการปรับโครงสร้างหนี้ดังกล่าวทำให้บริษัทฯ
รับรู้กำไรจากการปรับโครงสร้างหนี้ในปี 2546 และไม่มียอดหนี้คงค้างกับทาง บสท. อีก
ต่อมาในเดือน เมษายน 2550 บริษัทฯ ได้รับหนังสือจาก บสท. กล่าวหาว่าทรัพย์ (ที่ดิน) ที่บริษัทฯ
ตีชำระหนี้มีสภาพและราคาที่แท้จริงไม่ถูกต้องเป็นจริงตามที่นำเสนอต่อ บสท.
ดังนั้นจึงขอบอกเลิกสัญญาปรับโครงสร้างหนี้ดังกล่าวรวมทั้งสิทธิประโยชน์ที่บริษัทฯ ได้รับตามสัญญาฯ
และบอกกล่าวให้บริษัทฯ ชำระหนี้ตามมูลหนี้เดิม ซึ่งเรื่องดังกล่าวฝ่ายบริหารของบริษัทฯ
ยังมีข้อโต้แย้งกับข้อกล่าวหาของ บสท. และได้หารือกับที่ปรึกษากฎหมายเพื่อหาข้อยุติกับ บสท.
ต่อไป อย่างไรก็ตามเพื่อความรอบคอบแต่โดยไม่ได้เป็นการยอมรับว่าบริษัทฯ
มีภาระหนี้ดังกล่าวตามกฎหมาย บริษัทฯ
ได้ตั้งสำรองเผื่อผลเสียหายที่อาจเกิดขึ้นจากข้อกล่าวหาไว้เป็นจำนวน 105 ล้านบาท
ซึ่งสำรองนี้เป็นการบันทึกไว้ในงบการเงินในแง่บัญชีเท่านั้น โดยที่บริษัทฯ
ไม่ได้ยอมรับว่ามีหนี้สินทางกฎหมายใดๆ

ต่อมาเมื่อวันที่ 9 กรกฎาคม 2552 บรรษัทบริหารสินทรัพย์ไทย (บสท.)
ได้ยื่นคำฟ้องต่อศาลล้มละลายกลาง เพื่อขอให้ศาลมีคำสั่งพิทักษ์ทรัพย์เด็ดขาด
และพิพากษาให้บริษัทฯเป็นบุคคลล้มละลาย
เนื่องจากบริษัทฯไม่ได้ดำเนินการขอปรับโครงสร้างหนี้สำหรับมูลหนี้ที่ บสท.รับโอนมาจากธนาคาร
ไทยธนาคาร จำกัด (มหาชน) บวกดอกเบี้ยจนถึงวันที่ฟ้องเป็นจำนวนรวมประมาณ 56.6 ล้านบาท
อย่างไรก็ตามผู้บริหารและที่ปรึกษากฎหมายของบริษัทฯเชื่อว่า
บริษัทฯจะไม่ได้รับผลเสียหายอย่างเป็นสาระสำคัญจากคดีความดังกล่าว
เนื่องจากมูลหนี้ตามคำฟ้องข้างต้นได้รวมอยู่ในมูลหนี้ที่บริษัทฯได้เคยปรับโครงสร้างหนี้กับบสท.ดังที่กล่าวไว้ในตอนต้นแล้ว
บริษัทฯจึงไม่ได้ตั้งสำรองเผื่อผลเสียหายที่อาจเกิดขึ้นเพิ่มเติมไว้ในบัญชี และเมื่อวันที่ 5 พฤศจิกายน
2552 ศาลล้มละลายกลางได้มีคำพิพากษาให้ยกฟ้องในคดีดังกล่าวข้างต้น
เนื่องจากศาลวินิจฉัยว่ามูลหนี้ตามคำฟ้องเป็นหนี้ตามสัญญาปรับโครงสร้างหนี้ที่บริษัทฯ
ได้เคยปรับโครงสร้างหนี้กับบสท.
และบริษัทฯหลุดพ้นจากหนี้ตามข้อกำหนดที่ระบบในสัญญาปรับโครงสร้างหนี้นั้นแล้ว
อย่างไรก็ตามต่อมาเมื่อวันที่ 23 ธันวาคม 2552
บสท.ได้ยื่นคำอุทธรณ์ต่อศาลฎีกาแผนกคดีล้มละลายเพื่ออุทธรณ์คำตัดสินของศาลล้มละลายกลางดังกล่าวและบริษัทฯได้ยื่นคัดค้านคำอุทธรณ์ต่อศาลฎีกาเช่นกัน
ดังนั้นผลของคดีความข้างต้นจึงขึ้นอยู่กับการพิจารณาตัดสินของศาลฎีกา

จากเหตุการณ์ดังกล่าวข้างต้นแสดงให้เห็นว่ามีความไม่แน่นอนที่เป็นสาระสำคัญซึ่งอาจมีผลกระทบต่อการดำเนินงานต่อเนื่องของบริษัทฯ
หรือในที่สุดอาจไม่มีผลกระทบใดๆ ซึ่งในสถานการณ์ปัจจุบันยังไม่สามารถประเมินได้

สรุปรายงานการตรวจสอบงบการเงินประจำปี 2553

จากรายงานผู้สอบบัญชี คือ นางสาวทิพวัลย์ นานานุวัฒน์ ผู้สอบบัญชีรับอนุญาต เลขทะเบียน 3459
บริษัท สำนักงาน เอินส์ท แอนด์ ยัง จำกัด ซึ่งได้ตรวจสอบงบการเงินของบริษัท สำหรับปี 2553
สิ้นสุด ณ วันที่ 31 ธันวาคม 2553 อันประกอบด้วย งบดุล งบกำไรขาดทุน
งบแสดงการเปลี่ยนแปลงส่วนของผู้ถือหุ้นและงบกระแสเงินสด สำหรับปีสิ้นสุดวันเดียวกันของบริษัท
โดยมีความเห็นว่างบการเงินดังกล่าวของบริษัท แสดงฐานะการเงิน และผลการดำเนินงาน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น ข้าพเจ้าขอให้ข้อสังเกตว่า
ตามที่กล่าวไว้ ในหมายเหตุประกอบงบการเงินข้อ 22.6
บริษัทฯเคยปรับโครงสร้างหนี้กับบรรษัทบริหารสินทรัพย์ไทย (บสท.) ในปี 2546
โดยมีมูลหนี้จำนวนประมาณ 735 ล้านบาท และการปรับโครงสร้างหนี้ดังกล่าวได้
เสร็จสิ้นกระบวนการลงโดยบริษัทฯได้จ่ายเงินสดจำนวน 118 ล้านบาท และตีทรัพย์ (ที่ดิน)
มูลค่าประมาณ 105 ล้านบาทเพื่อชำระหนี้
ซึ่งผลของการปรับโครงสร้างหนี้ดังกล่าวทำให้บริษัทฯรับรู้กำไรจากการปรับโครงสร้างหนี้ในปี 2546
และไม่มียอดหนี้คงค้างกับทาง บสท. อีก ต่อมาในเดือน เมษายน 2550 บริษัทฯได้รับหนังสือจาก
บสท. กล่าวหาว่าทรัพย์ (ที่ดิน) ที่บริษัทฯตีชำระหนี้
มีสภาพและราคาที่แท้จริงไม่ถูกต้องเป็นจริงตามที่นำเสนอต่อ บสท.
ดังนั้นจึงขอบอกเลิกสัญญาปรับโครงสร้างหนี้ดังกล่าวรวมทั้งสิทธิประโยชน์ที่บริษัทฯได้รับตามสัญญาฯ
และบอกกล่าวให้บริษัทฯ ชำระหนี้ตามมูลหนี้เดิม
ซึ่งเรื่องดังกล่าวฝ่ายบริหารของบริษัทฯยังมีข้อโต้แย้งกับข้อกล่าวหาของ บสท.
และได้หารือกับที่ปรึกษากฎหมายเพื่อหา ข้อยุติกับ บสท. ต่อไป
อย่างไรก็ตามเพื่อความรอบคอบแต่โดยไม่ได้เป็นการยอมรับว่าบริษัทฯ
มีภาระหนี้ดังกล่าวตามกฎหมาย บริษัทฯ
ได้ตั้งสำรองเผื่อผลเสียหายที่อาจเกิดขึ้นจากข้อกล่าวหาไว้เป็นจำนวน 105 ล้านบาท
ซึ่งสำรองนี้เป็นการบันทึกไว้ในงบการเงินในแง่บัญชีเท่านั้นโดยที่บริษัทฯไม่ได้ยอมรับว่ามีหนี้สินทางกฎหมายใดๆ

ต่อมาในเดือนกรกฎาคม 2552 บรรษัทบริหารสินทรัพย์ไทย (บสท.)
ได้ยื่นคำฟ้องต่อศาลล้มละลายกลางเพื่อขอให้ศาลมีคำสั่งพิทักษ์ทรัพย์เด็ดขาด และพิพากษาให้บริษัทฯ
เป็นบุคคลล้มละลาย เนื่องจากบริษัทฯ ไม่ได้ดำเนินการขอปรับโครงสร้างหนี้สำหรับมูลหนี้ที่
บสท.รับโอนมาจากธนาคาร ไทยธนาคาร จำกัด (มหาชน)
บวกดอกเบี้ยจนถึงวันที่ฟ้องเป็นจำนวนรวมประมาณ 56.6 ล้านบาท อย่างไรก็ตาม
ผู้บริหารและที่ปรึกษากฎหมายของบริษัทฯเชื่อว่า
บริษัทฯจะไม่ได้รับผลเสียหายอย่างเป็นสาระสำคัญจากคดีความดังกล่าว
เนื่องจากมูลหนี้ตามคำฟ้องข้างต้นได้รวมอยู่ในมูลหนี้ที่บริษัทฯได้เคยปรับโครงสร้างหนี้กับ บสท.
ดังที่กล่าวไว้ในตอนต้นแล้ว
บริษัทฯจึงไม่ได้ตั้งสำรองเผื่อผลเสียหายที่อาจเกิดขึ้นเพิ่มเติมไว้ในบัญชีและ ในเดือนพฤศจิกายน
2552 ศาลล้มละลายกลางได้มีคำพิพากษาให้ยกฟ้องในคดีดังกล่าวข้างต้น เนื่องจาก
ศาลวินิจฉัยว่ามูลหนี้ตามคำฟ้องเป็นหนี้ตามสัญญาปรับโครงสร้างหนี้ที่บริษัทฯได้เคยปรับโครงสร้างหนี้กับ
บสท. และบริษัทฯหลุดพ้นจากหนี้ตามข้อกำหนดที่ระบุในสัญญาปรับโครงสร้างหนี้นั้นแล้ว
อย่างไรก็ตามในเดือนธันวาคม 2552 บสท.
ได้ยื่นคำอุทธรณ์ต่อศาลฎีกาแผนกคดีล้มละลายเพื่ออุทธรณ์คำตัดสินของ
ศาลล้มละลายกลางดังกล่าวและบริษัทฯได้ยื่นคัดค้านคำอุทธรณ์ต่อศาลฎีกาเช่นกัน
ดังนั้นผลของคดีความข้างต้นจึงขึ้นอยู่กับการพิจารณาตัดสินของศาล ซึ่งจนถึงปัจจุบัน
ยังไม่มีคำพิพากษาตัดสินจากศาลฎีกา

จากเหตุการณ์ดังกล่าวข้างต้นแสดงให้เห็นว่ามีความไม่แน่นอนที่เป็นสาระสำคัญซึ่งอาจมีผลกระทบต่อการดำเนินงานต่อเนื่องของบริษัทฯ
หรือในที่สุดอาจไม่มีผลกระทบใดๆ ซึ่งในสถานการณ์ปัจจุบันยังไม่สามารถประเมินได้

สรุปรายงานการตรวจสอบงบการเงินประจำปี 2554

จากรายงานผู้สอบบัญชี คือ นางสาววราพร ประภาศิริกุล ผู้สอบบัญชีรับอนุญาต เลขทะเบียน 4579
บริษัท สำนักงาน เอินส์ท แอนด์ ยัง จำกัด ซึ่งได้ตรวจสอบงบแสดงฐานะการเงินรวม ณ วันที่ 31
ธันวาคม 2554 งบกำไรขาดทุนเบ็ดเสร็จรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของบริษัท
อินเตอร์ไฮด์ จำกัด (มหาชน) และบริษัทย่อย และได้ตรวจสอบงบการเงินเฉพาะกิจการของบริษัท
อินเตอร์ไฮด์ จำกัด (มหาชน) โดยมีความเห็นว่างบการเงินดังกล่าวของบริษัท แสดงฐานะการเงิน
และผลการดำเนินงาน โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้องวางแผนและปฏิบัติงาน
เพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริง
อันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจน การประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่า
การตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2554
ผลการดำเนินงานและกระแสเงินสดสำหรับปีสิ้นสุดวันเดียวกันของบริษัท อินเตอร์ไฮด์ จำกัด
(มหาชน) และบริษัทย่อยและเฉพาะกิจการของบริษัท อินเตอร์ไฮด์ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น
ข้าพเจ้าขอให้ข้อสังเกตหมายเหตุประกอบงบการเงินข้อ 3 ในระหว่างปีปัจจุบัน
บริษัทฯได้ปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชีเพื่อจัดทำและนำเสนองบการเงินนี้
และขอให้ข้อสังเกตหมายเหตุประกอบงบการเงินข้อ 27.4
บริษัทฯเคยปรับโครงสร้างหนี้กับบรรษัทบริหารสินทรัพย์ไทย (บสท.) ในปี 2546
โดยมีมูลหนี้จำนวนประมาณ 735 ล้านบาท
และการปรับโครงสร้างหนี้ดังกล่าวได้เสร็จสิ้นกระบวนการลงโดยบริษัทฯได้จ่ายเงินสดจำนวน 118
ล้านบาท และตีทรัพย์ (ที่ดิน) มูลค่าประมาณ 105 ล้านบาทเพื่อชำระหนี้
ซึ่งผลของการปรับโครงสร้างหนี้ดังกล่าวทำให้บริษัทฯรับรู้กำไรจากการปรับโครงสร้างหนี้ในปี 2546
และไม่มียอดหนี้คงค้างกับทาง บสท.อีก ต่อมาในเดือนเมษายน 2550 บริษัทฯได้รับหนังสือจาก
บสท. กล่าวหาว่าทรัพย์ (ที่ดิน) ที่บริษัทฯตีชำระหนี้
มีสภาพและราคาที่แท้จริงไม่ถูกต้องเป็นจริงตามที่นำเสนอต่อ บสท.
ดังนั้นจึงขอบอกเลิกสัญญาปรับโครงสร้างหนี้ดังกล่าวรวมทั้งสิทธิประโยชน์ที่บริษัทฯได้รับตามสัญญาฯ
และบอกกล่าวให้บริษัทฯชำระหนี้ตามมูลหนี้เดิม ซึ่งการดำเนินการดังกล่าว บริษัทฯเห็นว่าไม่ถูกต้อง
จึงได้หารือกับที่ปรึกษากฎหมายเพื่อหาข้อยุติกับ บสท.
โดยไม่เป็นการยอมรับว่าบริษัทฯมีภาระหนี้ดังกล่าวตามกฎหมาย อย่างไรก็ดี
บริษัทฯได้ตั้งสำรองเผื่อผลเสียหายที่อาจเกิดขึ้นจากการกล่าวหาดังกล่าวไว้เป็นจำนวน 105
ล้านบาท
ซึ่งสำรองนี้เป็นการบันทึกไว้ในงบการเงินในแง่บัญชีเท่านั้นโดยที่บริษัทฯไม่ได้ยอมรับว่ามีหนี้สินทางกฎหมายใดๆ
กับ บสท. อีก

ในเดือนกรกฎาคมและเดือนกันยายน 2552 บรรษัทบริหารสินทรัพย์ไทย
(บสท.)ได้ยื่นคำฟ้องบริษัทฯเป็นคดีล้มละลายต่อศาลล้มละลายกลางเพื่อขอให้ศาลมีคำสั่งพิทักษ์ทรัพย์เด็ดขาด
และพิพากษาให้บริษัทฯเป็นบุคคลล้มละลายโดยอ้างว่า บริษัทฯเป็นผู้มีหนี้สินล้นพ้นตัว
ซึ่งผู้บริหารและที่ปรึกษากฎหมายของบริษัทฯเชื่อว่าบริษัทฯจะไม่ได้รับผลเสียหายอย่างเป็นสาระสำคัญจากคดีความดังกล่าว
บริษัทฯได้มอบหมายให้ ที่ปรึกษากฎหมายต่อสู้คดีดังกล่าวโดยคัดค้านข้ออ้างของ
บสท.ว่าบริษัทฯมิได้มีหนี้สินล้นพ้นตัวดังที่ บสท. กล่าวอ้าง
นอกจากนี้ที่ปรึกษากฎหมายของบริษัทฯได้ถกประเด็นข้อต่อสู้ว่า สัญญาปรับโครงสร้างหนี้สมบูรณ์
และบริษัทฯได้ปฏิบัติตามเงื่อนไขของสัญญาปรับโครงสร้างหนี้ครบถ้วน หนี้ทั้งหมดจึงได้ระงับสิ้นไปแล้ว
ต่อมาในเดือนพฤศจิกายน 2552 ศาลล้มละลายกลางได้มีคำพิพากษาให้ยกฟ้องในคดีดังกล่าวข้างต้น
โดยศาลวินิจฉัยว่ามูลหนี้ที่นำมาฟ้องนั้นเป็นมูลหนี้ตามสัญญาปรับโครงสร้างหนี้ที่บริษัทฯได้เคยปรับโครงสร้างหนี้กับ
บสท. และบริษัทฯหลุดพ้นจากหนี้ตามข้อกำหนดที่ระบุในสัญญาปรับโครงสร้างหนี้นั้นแล้ว
อย่างไรก็ตามในเดือนธันวาคม 2552 บสท.ได้ยื่นอุทธรณ์คำพิพากษาของศาลล้มละลายต่อ
ศาลฎีกาแผนกคดีล้มละลาย และบริษัทฯได้ยื่นคัดค้านคำอุทธรณ์ต่อศาลฎีกาเช่นกัน
ดังนั้นผลของคดีความข้างต้นจึงขึ้นอยู่กับการพิจารณาตัดสินของศาล
ซึ่งจนถึงปัจจุบันยังไม่มีคำพิพากษาตัดสินจากศาลฎีกา

จากเหตุการณ์ดังกล่าวข้างต้นแสดงให้เห็นว่ามีความไม่แน่นอนที่เป็นสาระสำคัญซึ่งอาจมีผลกระทบต่อ
การดำเนินงานต่อเนื่องของบริษัทฯ หรือในที่สุดอาจไม่มีผลกระทบใดๆ
ซึ่งในสถานการณ์ปัจจุบันยังไม่สามารถประเมินได้

11.1.2 ตารางสรุปงบการเงินของบริษัท

งบการเงินของบริษัท ประกอบด้วย

- งบการเงินเฉพาะของบริษัท ปี 2552 ตั้งแต่วันที่ 1 มกราคม 2552 - วันที่ 31 ธันวาคม 2552

- งบการเงินเฉพาะของบริษัท ปี 2553 ตั้งแต่วันที่ 1 มกราคม 2553 - วันที่ 31 ธันวาคม 2553

- งบการเงินรวมและงบการเงินเฉพาะของบริษัท ปี 2554 ตั้งแต่วันที่ 1 มกราคม 2554 - วันที่
31 ธันวาคม 2554

ตารางสรุปงบการเงินของบริษัท

[]

[]

[]

[]

2.  คำอธิบายและการวิเคราะห์ฐานะการเงินและผลการดำเนินงาน

    1.  ภาพรวมผลการดำเนินงานที่ผ่านมา

ในรอบปี 2554 ผลประกอบการของบริษัท อินเตอร์ไฮด์ จำกัด (มหาชน)
ได้รับผลกระทบจากปัจจัยที่ไม่สามารถควบคุมได้หลายด้าน
ทั้งจากเหตุการณ์สึนามิที่ประเทศญี่ปุ่นในช่วงเดือนเมษายน 2554
และเหตุการณ์อุทกภัยครั้งใหญ่ในช่วงไตรมาสที่ 4 ของปี 2554 ซึ่งทั้ง 2
เหตุการณ์เป็นสาเหตุให้การผลิตรถยนต์ในประเทศลดลง

อย่างไรก็ตามบริษัทฯ ยังคงมีผลประกอบการอยู่ในระดับที่น่าพึงพอใจ โดยรายงานผลกำไรสุทธิ 130
ล้านบาท ซึ่งเป็นผลมาจากการบริหารต้นทุนอย่างมีประสิทธิภาพ ทั้งในส่วนของ วัตถุดิบ ค่าแรง
และค่าใช้จ่ายโรงงาน ตลอดจนรายได้เสริมจากงานบริการ
ซึ่งช่วยเพิ่มความมั่นคงของโครงสร้างรายได้ของบริษัท
รายได้หลักยังคงเป็นจากการผลิตและจำหน่ายหนังสำเร็จรูปสำหรับใช้ในอุตสาหกรรมรถยนต์ เช่น
หนังสำหรับผลิตเบาะที่นั่ง หนังหุ้มพวงมาลัยรถยนต์ และหนังหุ้นกระปุกเกียร์
ให้แก่บริษัทผู้ผลิตรถยนต์ชั้นนำหลายแห่ง โดยมีโรงงานทั้งสิ้น 7 โรงงาน
และมีสัดส่วนการส่งออกไปยังต่างประเทศ (เฉพาะส่งออกโดยตรง) ในสัดส่วนร้อยละ 29

การวิเคราะห์ผลการดำเนินงาน

รายได้

รายได้รวมของบริษัท สามารถแบ่งออกเป็น 2 ส่วน ประกอบด้วย
รายได้จากการขายและการบริการ และรายได้อื่นๆ
โดยรายได้จากการขายและการบริการของบริษัท
สามารถแบ่งออกเป็นรายได้จากการขายหนังผืนที่ตัดเป็นชิ้น หนังผืนที่ตัดและเย็บขึ้นรูป
หนังผืนที่ตัดและร้อยเป็นพวงมาลัยและกระปุกเกียร์ หนังผืนสำเร็จรูป รวมถึงงานบริการ
ส่วนรายได้อื่น ๆ นั้นประกอบด้วย ค่าเช่ารับ ค่าสาธารณูปโภครับ และกำไรจากการจำหน่ายอุปกรณ์
เป็นต้น

ในปี 2554 บริษัทมีรายได้รวม 1,554 ล้านบาท เปรียบเทียบกับปี 2553 บริษัทมีรายได้รวม
1,848 ล้านบาท บริษัทมียอดรายได้รวมลดลง 294 ล้านบาท คิดเป็นร้อยละ 15.91
ซึ่งมีสาเหตุหลักมาจากเหตุการณ์สึนามิที่ประเทศญี่ปุ่นในช่วงเดือนเมษายน 2554
และเหตุการณ์อุทกภัยครั้งใหญ่ในช่วงไตรมาสที่ 4 ของปี 2554

ตารางแสดงแหล่งที่มาของรายได้จากการขายและบริการแยกตามผลิตภัณฑ์

  (หน่วย: ล้านบาท)

  -------------------------------------- ---------- ------- ---------- -------
  รายได้จากการประกอบธุรกิจ                  ปี 2553             ปี 2554     

                                         รายได้      %       รายได้      %

  หนังผืนที่ตัดเป็นชิ้น                          977        53%     698        45%

  หนังผืนที่ตัดและเย็บขึ้นรูป                     594        32%     373        24%

  หนังผืนที่ตัดและร้อยเป็นพวงมาลัยและกระปุกเกียร์   6          1%      3          1%

  หนังผืนสำเร็จรูป                           48         3%      98         6%

  หนังพื้นและหนัง Wet Blue                   -          -       199        13%

  งานบริการ                               70         4%      92         6%

  ผลิตภัณฑ์อื่น ๆ                             128        7%      78         5%

  รวม                                    1,823      100%    1,541      100%
  -------------------------------------- ---------- ------- ---------- -------

เมื่อเทียบรายได้จากการขายและบริการแยกตามผลิตภัณฑ์จากตารางข้างต้น
จะเห็นได้ว่ารายได้หลักยังคงมาจากรายได้จากหนังเบาะรถยนต์(หนังผืนที่ตัดเป็นชิ้น
หนังผืนที่ตัดและเย็บขึ้นรูป และหนังผืนที่ตัดและร้อยเป็นพวงมาลัยและกระปุกเกียร์) นอกจากนี้ในปี
2554 ยังมีรายได้จากการขายหนังพื้นและหนัง Wet Blue เพิ่มขึ้นมาจำนวนในสัดส่วนร้อยละ 13
ซึ่งสอดคล้องกับนโยบายของบริษัทฯ ที่ต้องการจะกระจายแหล่งที่มาของรายได้

ค่าใช้จ่าย

ต้นทุนขาย

ในปี 2554 บริษัทมีต้นทุนขาย 1,222 ล้านบาท คิดเป็นร้อยละ 79 ของยอดรายได้จากการขาย
เปรียบเทียบกับปี 2553 บริษัทมีต้นทุนการขาย 1,368 ล้านบาท คิดเป็นร้อยละ 75
ของยอดรายได้จากการขาย ซึ่งอัตราร้อยละที่เพิ่มขึ้นมีสาเหตุมาจากราคาวัตถุดิบที่เพิ่มขึ้น
ประกอบกับผลผลิตที่ลดลงจึงเป็นผลให้บริษัทไม่มีการประหยัดจากขนาดการผลิต

ค่าใช้จ่ายในการขายและการบริหาร

ในปี 2554 บริษัทมีค่าใช้จ่ายในการขายและบริหาร 102 ล้านบาท คิดเป็นร้อยละ 6.57
ของรายได้รวม เปรียบเทียบกับปี 2553 บริษัทมีค่าใช้จ่ายในการขายและบริหาร 96 ล้านบาท
คิดเป็นร้อยละ 5.18 ของรายได้รวม ซึ่งอัตราร้อยละที่เพิ่มขึ้นมีสาเหตุมาจากปี 2554
บริษัทมีสัดส่วนรายได้จากการส่งออกมากขึ้นทำให้มีค่าใช้จ่ายในการส่งออกที่เพิ่มขึ้น

ค่าใช้จ่ายทางการเงิน

ค่าใช้จ่ายทางการเงินของบริษัท ในปี 2554 มีจำนวนเท่ากับ 35 ล้านบาท เพิ่มขึ้นจากปี 2553
จำนวน 5 ล้านบาท หรือคิดเป็นร้อยละ 16.7 เนื่องมาจากแนวโน้มของอัตราดอกเบี้ยที่สูงขึ้น
และการกู้เพื่อมาลงทุนขยายกิจการของบริษัทฯในปี 2554

กำไรสุทธิ

สำหรับปี 2554 บริษัทมีกำไรสุทธิ 130 ล้านบาท เปรียบเทียบกับปี 2553 ซึ่งบริษัทมีกำไรสุทธิ 273
ล้านบาท กำไรสุทธิลดลง 143 ล้านบาทคิดเป็นร้อยละ 52.36

การวิเคราะห์ฐานะทางการเงิน

สินทรัพย์

สินทรัพย์หลักของบริษัท ประกอบด้วย เงินสด ลูกหนี้และตั๋วเงินรับการค้า สินค้าคงเหลือ และที่ดิน
อาคารและอุปกรณ์ โดยสินทรัพย์รวมของบริษัท ณ วันที่ 31 ธ.ค. 2554 มีมูลค่าเท่ากับ 2,113
ล้านบาท เพิ่มขึ้น 240 ล้านบาท จากปี 2553 คิดเป็นร้อยละ 12.8
โดยมีปัจจัยหลักจากการเพิ่มขึ้นของสินค้าคงเหลือและ ที่ดิน อาคารและอุปกรณ์

สินค้าคงเหลือสุทธิ

ณ วันที่ 31 ธ.ค. 2554 สินค้าคงเหลือสุทธิของบริษัทมีมูลค่าเท่ากับ 731 ล้านบาท เพิ่มจากสิ้นปี
2553 จำนวน 131 ล้านบาท โดยมีปัจจัยหลักมาจากวัตถุดิบประเภทหนังดิบที่มีปริมาณเพิ่มขึ้น
เนื่องมาจากเหตุการณ์อุทกภัยครั้งใหญ่ในช่วงไตรมาสที่ 4 ของปี 2554 ซึ่งทำให้ยอดขายลดลง
ประกอบกับสภาวะราคาหนังดิบในตลาดโลกที่มีแนวโน้มปรับตัวสูงขึ้น
ทำให้บริษัทได้ซื้อหนังดิบจำนวนมากในช่วงราคาที่เหมาะสมเพื่อเป็นการบริหารจัดการต้นทุนให้มีประสิทธิภาพสูงสุด

ตารางแสดงรายละเอียดส่วนประกอบของสินค้าคงเหลือ

(หน่วย: ล้านบาท)

+------------------------------------+----------------+----------------+
|                                    | 2553           | 2554           |
+------------------------------------+----------------+----------------+
| สินค้าสำเร็จรูป                        | 130            | 156            |
|                                    |                |                |
| งานระหว่างทำ                        | 162            | 437            |
|                                    |                |                |
| วัตถุดิบ                              | 217            | 79             |
|                                    |                |                |
| วัสดุสิ้นเปลือง                         | 6              | 5              |
|                                    |                |                |
| วัตถุดิบระหว่างทาง                     | 86             | 54             |
+------------------------------------+----------------+----------------+
| รวม                                | 601            | 731            |
+------------------------------------+----------------+----------------+

ที่ดิน อาคารและอุปกรณ์สุทธิ

ณ วันที่ 31 ธ.ค. 2554 บริษัทมีมูลค่าสุทธิของที่ดิน อาคาร และอุปกรณ์ 1,189 ล้านบาท
เพิ่มขึ้นจากสิ้นปี 2553 เป็นจำนวน 148 ล้านบาท เนื่องจากมีลงทุนเพื่อขยายกำลังการผลิต
ซึ่งจะทำให้บริษัทสามารถรองรับยอดขายที่จะเพิ่มขึ้นจากการขยายตัวของอุตสาหกรรม
รวมถึงการขยายตัวสู่ตลาดใหม่ และช่องทางการจำหน่ายใหม่ทั้งในและต่างประเทศ

หนี้สิน

ณ วันที่ 31 ธ.ค. 2554 บริษัทมีหนี้สินรวม 1,422 ล้านบาท เพิ่มขึ้นจากสิ้นปี 2553 เป็นจำนวน
282 ล้านบาท โดยการเพิ่มขึ้นสอดคล้องกับการลงทุนเพื่อขยายกำลังการผลิต
ซึ่งส่งผลให้สัดส่วนของหนี้สินต่อทุน (“D/E ratio”) ของบริษัทในปี 2554 เพิ่มขึ้นเป็น 2.06 เท่า
เมื่อเปรียบเทียบกับปี 2553 ที่ 1.56 เท่า

ส่วนของผู้ถือหุ้น

ณ วันที่ 31 ธ.ค. 2554 บริษัทมีส่วนของผู้ถือหุ้นเป็นจำนวน 690 ล้านบาท ลดลง 42 ล้านบาท
ซึ่งเป็นผลมาจากการดำเนินการที่มีกำไรสุทธิ 130 ล้านบาท และมีการจ่ายเงินปันผลจำนวน 165
ล้านบาท

การวิเคราะห์กระแสเงินสด

ในปี 2554 บริษัทมีกระแสเงินลดลงจำนวน 2 ล้านบาท
โดยมีกระแสเงินสดรับจากกิจกรรมดำเนินงานจำนวน 165 ล้านบาท และกิจกรรมจัดหาเงินจำนวน
105 ล้านบาท และได้ใช้ไปในกิจกรรมลงทุนจำนวน 272 ล้านบาท และจ่ายเงินปันผลเป็นจำนวน
165 ล้านบาท

ค่าตอบแทนของผู้สอบบัญชี

บริษัท จ่ายค่าตอบแทนการสอบบัญชีให้แก่ สำนักงานเอินส์ท แอนด์ ยัง จำกัด จำนวน 1,100,000
บาท โดยเป็นค่าตอบแทนจากการสอบบัญชี (Audit Fee) ของบริษัท ทั้งจำนวน ทั้งนี้ บริษัท
ไม่มีภาระค่าบริการอื่น (Non-Audit Fee) ที่ชำระให้แก่ผู้สอบบัญชี
สำนักงานสอบบัญชีที่ผู้สอบบัญชีสังกัด
และบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดแต่อย่างใด